Source: https://politeia.org.ro/stiri-revista-presei/revista-presei-3-iulie/61965/
Timestamp: 2020-06-03 09:00:41+00:00

Document:
Revista Presei – 3 iulie. “Circ din belșug. Pâine, cu rația! “ | PoliteiaWorld
Home » Stiri / Revista Presei	» Revista Presei – 3 iulie. “Circ din belșug. Pâine, cu rația! “
Revista Presei – 3 iulie. “Circ din belșug. Pâine, cu rația! “
03/07/2019 Autor desy.demeter Categorii: Stiri / Revista Presei
Buna dimineata intr-o zi de miercuri, 3 iulie! Miercuri, manifestari de instabilitate atmosferica temporar accentuata se vor semnala dupa-amiaza si noaptea, la inceput in nord-est si in centru, precum si in zonele montane si submontane, apoi cu precadere in sud si sud-est. In regiunile sudice, in dupa-amiaza zilei de miercuri, va persista vremea calduroasa, izolat caniculara in Lunca Dunarii si disconfortul termic se va mentine accentuat. In Bucuresti, de miercuri de la ora 09:00 si pana joi la ora 10:00, vremea va fi in general instabila mai ales dupa-amiaza si noaptea, cand vor fi innorari temporar accentuate, averse, frecvente descarcari electrice, intensificari de scurta durata ale vantului si vijelii. Ploile vor avea si caracter torential, se vor inregistra cantitati de apa mai insemnate si vor fi posibile caderi de grindina. Valorile termice, in scadere fata de ziua anterioara, vor caracteriza o vreme calduroasa la amiaza, iar disconfortul termic se va mentine ridicat. Astfel, temperatura maxima va fi de 32…33 de grade, iar cea minima de 18…19 grade.
Procurorul general ii cheama la “confruntare” pe procurorii militari si DIICOT, in cazul dosarului 10 august: Cercetarile au cam stagnat Procurorul general interimar al Romaniei, Bogdan Licu, a declarat ca procurorii militari nu s-au consultat cu el in momentul in care au declinat la DIICOT ancheta in dosarul 10 august.”Cercetarile in acest caz au cam stagnat in ultima perioada, mi-as fi dorit un ritm mai accelerat”, explica Licu. “Nu am fost consultat inainte de decizia de declinare. Stiu ce stiti si dumneavoastra, s-au constituit doua dosare. Cred ca o sa fac o mica confruntare, dar nu procedurala. Sa ma lamuresc si eu ce s-a intamplat. Acum vad ca arunca unii pe altii…”, spune Bogdan Licu. Declaratiile au fost facute la sediul Reprezentantei Comisiei Europene in Romania, unde procurorul general s-a intalnit cu delegatia de specialisti care a venit in Romania in cadrul monitorizarii MCV. De ce treneaza ancheta? Procurorul general interimar arata ca, in urma acestei confrutari, spera sa fie doar consecinte pozitive: “Sincer sa fiu, cercetarile in dosarul 10 august au cam stagnat in ultima vreme.” Licu a vorbit cu procurorii militari pentru a vedea de ce treneaaza ancheta: “Au fost motive obiective si subiective pentru stagnare. Nu pot sa spun care sunt acestea.” Integral: http://www.ziare.com
EXCLUSIV Zegrean, avertisment de FOC: PSD DISTRUGE Dosarul 10 AUGUST! Ce ascunde trecerea rechizitoriului la DIICOT ….”Eu v-am avertizat chiar după violențele din Piața Victoriei că Dosarul 10 August va avea soarta marilor dosare postdecembriste, mă refer la cel al Revoluției, firește, și la cel vizând Mineriada, dosare tărăgănate și închise în mod premeditat, de-a lungul timpului, tocmai pentru a-i face scăpați pe cei responsabili de sângele vărsat. Exact asta se încearcă acum, cu Dosarul 10 August, prin azvârlirea acestuia în ograda DIICOT, care, aflăm din comunicatul Ministerului Public, îi va ancheta pe organizatori și pe participanții la mitingul din 10 August, și nu pe jandarmii care i-au umplut cu gaze și care i-au izbit animalic cu bocancii și pulanele. Ce mizerie ordinară, dom’le! Ce abjecție! Adică Jandarmeria săvârșește violențe de neconceput asupra propulației pașnice – fapt soldat cu sute de victime, măcelul scandalizând Uniunea Europeană și fiind văzut de toată lumea, grație numeroaselor înregistrări video –, iar DIICOT îi anchetează pe protestatari pentru că ar fi tulburat, vezi Doamne, ordinea constituțională. Vă dați seama câtă mizerie băltește în spatele acestei afaceri? În realitate, puterea PSD-ALDE se teme că ancheta va ajunge la nume grele din Guvern și face totul pentru a distruge Dosarul 10 August. Integral: https://www.podul.ro
Cand vedem raportul GRECO? Oamenii lui Birchall l-au tradus. Dancila va decide cand si daca il publica Ministrul Justitiei, Ana Birchall, a inaintat Guvernului recomandarea de a transmite GRECO decizia de autorizare a publicarii rapoartelor privind Romania, urmand ca Executivul sa ia in discutie subiectul la urmatoarele sedinte. Ziare.com a intrebat, marti, atat GRECO, cat si Guvernul Romaniei si pe ministrul Justitiei care este stadiul publicarii documentelor. GRECO a transmis ca nu a primit inca autorizarea publicarii rapoartelor – asa cum e procedura – de la autoritatile romane.Am aflat insa de la ministrul Justitiei ca documentele au fost traduse, iar procedura urmeaza pasii necesari: recomandarea pentru autorizarea publicarii ajunge pe masa Guvernului, iar apoi, de comun acord cu GRECO, este stabilita ziua publicarii. Amintim si ca, marti, o delegatie a Comisiei Europene a venit la Bucuresti, pentru o misiune de evaluare din cadrul Mecanismului de Cooperare si Verificare (MCV).”A fost o intalnire bazata pe onestitate, pe transparenta. Ne-am ascultat fiecare si eu cred ca e un foarte bun inceput, pana la urma, obiectivul principal al Romaniei este ridicarea MCV-ului si acest obiectiv atat de important pentru Romania. Sper eu sa poata fi realizat cat de curand posibil. Si nu depinde decat de noi acest lucru”, a spus ministrul Justitiei, la finalul discutiilor. Integral: http://www.ziare.com
Vicepreședintele CSM, după discuția cu delegația MCV: Am transmis că sunt controverse în privința Secției de anchetare a magistraților Vicepreședintele Consiliului Superior al Magistraturii (CSM), procurorul Nicolae Solomon, spune că i-a informat pe experții pentru MCV aflați la București despre controversele în jurul secției de anchetare a magistraților. Solomon se află printre cei șapte membri ai CSM care au boicotat ultimele ședințe ale Consiliului în care Adina Florea urma să fie validată în funcția de șef al secției speciale de anchetare a magistraților. “Mi-am spus opinia în secția pentru procurori, avem rezerve în privința Secției (de anchetare a magistraților – n.r.), că sunt multe controverse în jurul ei și am prezentat faptele”, a spus vicepreședintele CSM, Nicolae Solomon, după întâlnirea cu delegația MCV, la sediul reprezentanței Comisiei Europene în România. Nicolae Solomon se află printre cei șapte membri ai CSM care au boicotat ultimele ședințe ale Consiliului Superior al Magistraturii, în care Adina Florea urma să fie validată în funcția de șef al secției speciale de anchetare a magistraților. Următoarea ședință a plenului CSM este programată pentru marți, pe ordinea de zi aflându-se din nou numirea Adinei Florea la șefia secției speciale. Vicepreședintele CSM, Nicolae Solomon, a declarat că nu se va prezenta nici la plenul de miercuri, de data aceasta pentru că se va afla la Sinaia la o conferință, alături de ministrul Justiției, adăugând că singura soluție pentru a fi rezolvat blocajul creat în Consiliu este dialogul între membri. “Nu am de unde să știu chestiunea asta (dacă va fi întrunit cvorum miercuri, n.r.). Cvorumul este verificat de doamna președinte și de secretarul general. De vreme ce ni s-a trimis o invitație, eu sper să fie cvorum. În privința mea, eu am precizat că nu voi participa, pentru că sunt la o conferință la Sinaia cu procurorii și cu ministrul Justiției”, a declarat vicepreședintele CSM, Nicolae Solomon. Savonea, după discuția cu experții europeni: Am prezentat opinii necesare independenței justiției, vă asigur. Președintele CSM, Lia Savonea, a spus, la rândul său, că a prezentat delegației opiniile Consiliului “necesare consolidării independenței justiției”. Integral:https://www.hotnews.ro
Noul Cod electoral: Sectii de vot deschise pana la 24:00 si in tara. Exit-poll-urile anuntate doar dupa miezul noptii Comisia Juridica a Camerei Deputatilor a adoptat, marti, raportul asupra proiectului pentru modificarea unor acte normative privind votul in strainatate la alegerile prezidentiale, acesta urmand sa fie dezbatut si votat in sedinta de plen de miercuri. S-au inregistrat 12 voturi pentru si 10 abtineri. Deputatii din Comisia Juridica au introdus mai multe amendamente, unele la solicitarea Autoritatii Electorale Permanente. Astfel, este interzisa prezentarea sondajelor realizate la iesirea de la urne, inainte de ora 24:00, ora Romaniei, a zilei alegerilor. Un alt amendament introdus la propunerea USR si PNL se refera la faptul ca listele electorale suplimentare din strainatate se fac si in format pe hartie, in cazul existentei unor disfunctionalitati. “Listele electorale suplimentare din strainatate generate in format electronic in mod automat, pe baza datelor inregistrate in Sistemul informatic de monitorizare a prezentei la vot si de prevenire a votului ilegal. In situatia disfunctionalitatii sistemului informatic de monitorizare a prezentei la vot si de prevenire a votului ilegal, listele electorale suplimentare se introduc pe format de hartie si cuprind pentru numele, codul numeric personal si semnatura alegatorului”, prevede textul adoptat. Conform celor adoptate, “incepand cu data de 1 aprilie a anului in care au loc alegeri pentru presedintele Romaniei, la termen, si pana la data expirarii a cel mult 15 zile de la data inceperii perioadei electorale, alegatorul care doreste sa voteze in strainatate la alegerile pentru presedintele Romaniei se poate inregistra in registrul electoral ca alegator in strainatate prin intermediul unui formular online aflat pe site-ul AEP, in care va inscrie numele, prenumele, codul numeric personal, localitatea si statul unde opteaza sa voteze, la care anexeaza copia scanata sau fotografia actului de identitate”. Pentru a vota prin corespondenta, alegatorul cu domiciliul sau resedinta in strainatate trebuie sa se inregistreze ca alegator prin corespondenta, alegatorii sunt inscrisi in listele electorale permanente din strainatate, listele se intocmesc de AEP in format electronic si sunt puse la dispozitia Biroului electoral pentru sectiile de votare din strainatate – se mentioneaza in articolul 8 al legii, in forma stabilita de parlamentarii comisiei. Numarul membrilor Biroului electoral, daca este insuficient, poate fi suplimentat cu personalul ambasadei sau cu romani cu domiciliul in strainatate. In diaspora votul se desfasoara pe parcursul a trei zile – vineri, sambata si duminica. Integral: http://www.ziare.com
Circ din belșug. Pâine, cu rația! Nici nu se instalase încă bine la Palatul Victoria, românii încă nu se lămuriseră cine e dl. Sorin Grindeanu, scos din jobenul d-lui Liviu Dragnea, adus în mare grabă de la Timișoara și făcut prim-ministru după ce președintele Klaus Iohannis o respinsese pentru același post pe doamna Sevil Shhaideh despre care astăzi nu mai știm nimic, doar că are probleme cu justiția, și guvernul alianței PSD-ALDE a început să anunțe noian de măriri salariale. Plus o lungă serie de alte beneficii financiare de care urmau să se bucure dintr-o dată, peste noapte, categorii dintre cele mai consistente ale populației. De la profesorii cărora le-au fost crescute, așa, pe neașteptate, e drept că doar cu câte a procente salariile, la studenții care au fost binecuvântați cu călătorii nelimitate pe calea ferată. Nu, nu au fost uitați nici angajații din Teatre, în primul rând, actorii, regizorii, scenografii, adică toți cei încadrabili în categoria numită generic “personal artistic”, fără a fi însă uitați nici cei de la compartimentele tehnice. Tuturor li s-au mărit lefurile cu 50%. Aceasta în condițiile în care noul ministru al Muncii și Justiției Sociale, d-na Lia Olguța Vasilescu, care făcea aproape zilnic toate aceste anunțuri cum nu se poate mai îmbucurătoare- căci cine nu se bucură la aflarea veștii că, începând de luna viitoare, va avea un salariu substanțial îmbunătățit, cu atât mai mult cu cât, în majoritatea instituțiilor de spectacole, lefurile, “retribuțiile”, cum spuneau comuniștii, erau de mizerie ?- încă nici nu știa foarte bine care este situația financiară reală a țării. Iar România nu dispunea încă nici măcar de un proiect al legii Bugetului de Stat pentru anul 2017. Îmi aduc perfect aminte de starea de beatitudine ce domnea la vremea aceea prin Teatre. Unor artiști nici măcar nu le venea să dea crezare cifrelor care figurau pe noile decizii de încadrare pe care au fost chemați în mare grabă să le semneze la Serviciul de Resurse Umane. De abia în clipa în care pe la Birourile juridice ale Teatrelor a ajuns, în fine, textul Ordonanței de urgență care reglementa noile lefuri a început parada semnelor de întrebare. Repede transformate în motive de îngrijorare. Se vedea de la o poștă că totul fusese făcut în mare grabă, pe genunchi, fără calcule atente. Că era vorba despre o încropeală amatorească, habarnamistă, “elaborată” de pe o zi pe alta. Deloc de mirare că s-a ajuns la tot felul de aberații pe care ministrul Culturii din acea vreme, dl. Ionuț Vulpescu, nu mai obosea să promită că le va repara prin alte viitoare ordonanțe de urgență și acte normative. Însă adevăratul duș rece a venit în clipa în care conducerile Teatrelor au primit de la așa-numitele „foruri tutelare” fila de buget aferentă anului 2017. Da, salariile crescuseră, însă banii alocați instituției rămăseseră în cel mai bun caz aceiași. Dacă nu cumva erau chiar cu un ușor minus. Întâia care a avut de suferit a fost producția, iar primele lovite au fost instituțiile aflate în directa subordonare a Ministerului Culturii și Identității Naționale. Dl. Vulpescu care, orice s-ar spune, era totuși un om politicos, lesne abordabil, dădea semne că a înțeles rapid situația și s-a angajat să îi găsească cât mai curând posibil o cale de rezolvare. Probabil că spera sincer într-un miracol care s-ar fi putut produce cu ocazia rutinierei rectificări bugetare ce intervenea îndeobște în august sau septembrie. Numai că dl. Ionuț Vulpescu a părăsit intempestiv Ministerul odată cu căderea comandată de Dragnea a guvernului Grindeanu. Iar succesorului lui în funcție, îngâmfatul și la nimic priceputul altceva decât la fumuri, aere și cancanuri Lucian Romașcanu nu i-a păsat vizibil de nimeni și de nimic. Dl. Romașcanu a acceptat cu indiferență reducerea bugetului culturii și, implicit, al instituțiilor de spectacole în anul 2018, același lucru făcându-l și cel ce i-a urmat în funcție după înlocuirea guvernului Tudose cu cel condus de Viorica Dăncilă, actorul George Ivașcu. Remaniat și el în noiembrie, locul lui fiind luat de un agramat pe nume Daniel Breaz, chiar mai inadecvat funcției guvernamentale cu pricina decât dl. Romașcanu.D-lui Breaz puțin îi pasă de cultură. Cred că nici măcar nu înțelege la ce este ea utilă. În afara faptului că i-a procurat lui o sinecură pe care nu o merită. Domnia –sa apare aproape seară de seară pe câte un post de televiziune, proaspăt vopsit, vizibil încântat de sine, laudă guvernul și partidul din care face parte și nu uită nici a-și lăuda propriile fapte. Integral: http://www.contributors.ro/
Isarescu: Sa aducem aurul sa il vada toata lumea, dupa care trebuie dus inapoi Un posibil impact al aducerii in tara a rezervei de aur a Romaniei ar fi cresterea costurilor cu care tara se imprumuta, a declarat marti guvernatorul Bancii Nationale, Mugur Isarescu, la audierile din comisiile pentru Buget din Camera Deputatilor si Senat.”Banca Nationala a Romaniei a spus in mod clar ca nu are nicio obiectie cu aducerea aurului in tara pentru verificare, pentru ca s-a creat o mare problema de credibilitate. Sunt trei ani de zile in care sistematic si intr-un mod iresponsabil s-a spus ca nu exista acest aur, ca a disparut, ca a fost vandut, ca a intrat in operatiuni, si mai rau decat atat, ca nu l-am folosit pentru a obtine venituri. Or, rezerva de aceea este rezerva. Nu este investitie. Rezerva este ceva ce pui de o parte pentru situatii deosebite. Obiectivul rezervei internationale, fie ca este de aur sau valutara, este sa-ti dea credibilitate si sa reduca costurile cu care tara respectiva s-ar imprumuta. Deci un posibil impact ar fi cresterea costurilor”, a spus Mugur Isarescu. Guvernatorul BNR a sustinut ca ar fi in favoarea aducerii in tara a aurului pentru a-i convinge de existenta lui pe cei sceptici. “Personal m-am exprimat public si nu pot sa spun altceva in fata dumneavoastra. Eu as vota in Consiliul de Administratie daca s-ar ridica problema aceasta. Sa-l aducem, sa-l vada toata lumea, inclusiv aceste cateva persoane care ne toaca de dimineata pana seara cu aberatiile pe care le-am spus, dupa care trebuie dus inapoi acolo sau arhivat, pentru ca, altfel, in tara nu o sa aducem fiecare investitor strain sa-l bagam in tezaur si sa spunem acesta este aurul”, a afirmat Isarescu. Curtea Constitutionala a Romaniei a respins, luna trecuta, sesizarea PNL si USR asupra actului normativ pentru modificarea articolului 30 din Legea 312/2004 privind Statutul Bancii Nationale a Romaniei. Liberalii au contestat in aprilie la Curtea Constitutionala actul normativ initiat de parlamentarii PSD Liviu Dragnea si Serban Nicolae care vizeaza limitarea rezervelor de aur ale tarii din strainatate. Integral: http://www.ziare.com
Bugetul Romaniei a inregistrat pana acum cel mai mare deficit din ultimii 8 ani Bugetul general consolidat a incheiat primele cinci luni ale acestui an cu un deficit de 1,4% din Produsul intern brut (PIB), respectiv 14,7 miliarde de lei, acesta fiind cel mai semnificativ sold negativ din ultimii 8 ani. In conditiile in care, dupa primele patru luni ale anului, deficitul bugetului consolidat a fost de 11,4 miliarde de lei (1,1% din PIB) inseamna ca, in luna mai, soldul negativ a fost de 3,3 miliarde de lei. Un nivel similar al deficitului bugetului consolidat a fost inregistrat in primele cinci luni ale anului 2011, cand acest indicator a reprezentat 1,36% din PIB, potrivit datelor de arhiva ale Ministerului Finantelor. Conform datelor publicate luni de Ministerul Finantelor Publice, veniturile bugetului general consolidat au crescut cu 11,6% la cinci luni iar cheltuielile au consemnat un avans de 16,3%. In perioada ianuarie – mai 2019, veniturile bugetului general consolidat s-au cifrat la 123,8 miliarde lei, reprezentand 12% din PIB, comparativ cu 11,7% din PIB in aceeasi perioada a anului 2018. Procentual, veniturile au fost cu 11,6% mai mari, in termeni nominali, fata de aceeasi perioada a anului precedent. Potrivit Finantelor, se inregistreaza cresteri, comparativ cu aceeasi perioada a anului precedent, in cazul incasarilor din contributii de asigurari (+18,5%), TVA (+12,8%), nefiscale (+11,5%), accize (+5,6%) . Incasarile din contributiile de asigurari au fost influentate de cresterea efectivului de salariati din economie, a castigului salarial mediu brut, a salariului minim pe economie, dar si de conditiile legislative noi privind transferul contributiilor din sarcina angajatorului in sarcina angajatului, reglementate prin OUG nr. 79/2017. Veniturile din TVA au crescut cu 12,8% fata de realizarile aceleiasi perioade a anului 2018, ajungand la o valoare de 24,8 miliarde lei. De asemenea, incasarile din impozite si taxe pe proprietate au crescut cu 7,8%. S-au inregistrat scaderi ale incasarilor din impozitul pe salarii si venit cu 7,9% pe fondul reducerii, incepand cu 1 ianuarie 2018, a cotei impozitului pe venit de la 16% la 10%, masura care s-a reflectat in incasari incepand cu luna februarie 2018. Sumele de la Uniunea Europeana in contul platilor efectuate sunt de 6,1 miliarde de lei. Cheltuielile bugetului general consolidat sunt in suma de 138,5 miliarde lei, cu 16,3% mai mari fata aceeasi perioada a anului precedent. Cheltuielile de personal sunt cu 24,6% mai mari fata de cele realizate in primele cinci luni ale anului 2018, cresterea fiind determinata de majorarile salariale acordate in temeiul Legii cadru nr. 153/2017 privind salarizarea personalului platit din fonduri publice. Integral: http://www.business24.ro
Acuzațiile unui deputat: cum încearcă Teodorovici să “mituiască” o parte din români pentru a-l vota la prezidențiale Deputatul USR Silviu Dehelean îi face o radiografie dură prezidențiabilului Eugen Orlando Teodorovici care își face “campanie cu pomeni fiscale printre necinstiţi pe banii cetăţenilor oneşti”. Astfel, parlamentarul subliniază că ministrul Finanțelor “este acum garantul uneia dintre cele mai mari haiducii financiare din ultimele decenii”, PSD-istul încercând “să ofere amnistii fiscale pentru rău-platinicii care i-ar putea deveni votanţi”….Nu a surprins pe nimeni că, simţindu-se în campanie electorală precoce, domnul Teodorovici a promis o serie de facilităţi fiscale pentru companiile rău-platnice. Bineînţeles că gândurile domnului ministru de Finanţe s-au îndreptat către cei care se eschivează de la plata obligaţiilor fiscale, şi nu către cetăţenii oneşti. Căci cetăţenii oneşti nu l-ar lua niciodată în calcul pe domnul Teodorovici ca posibilă opţiune electorală, în timp ce evazioniştii l-ar putea trata ca pe un partener aflat la guvernare. În fond, şi domnul ministru de Finanţe întâmpină serioase dificultăţi atunci când trebuie să îşi justifice veniturile şi cheltuielile. Integral: https://www.podul.ro
Audierile in cazul Muzeului Antipa, amanate pentru ca ministrul Breaz nu s-a mai dus: “E cea mai mare criza din 1942” Audierile care trebuiau sa aiba loc marti in Comisia de Cultura din Camera Deputatilor au fost amanate pentru ca ministrul Daniel Breaz, desi confirmase participarea, nu a mai venit. Audierea fusese ceruta de deputatul USR Iulian Bulai, pentru a fi lamurita situatia Muzeului Antipa, Guvernul dorind ca pe jumatate din curte sa fie construit Muzeul Holocaustului. Breaz confirmase joia trecuta, la solicitarea Ziare.com, participarea, insa Viorica Dancila a decis luni sa cheme la Guvern reprezentantii institutiilor culturale afectate de taierile bugetare, asa ca ministrul a trebuit sa ramana la Palatul Victoria….Cu toate acestea, au venit la Parlament managerul Muzeului Antipa Luis Ovidiu Popa si directorul Institutului National pentru Studierea Holocaustului din Romania “Elie Wiesel”, Alexandru Florian. Deputatul PSD Beatrice Tudor a propus insa ca audierile sa se amane cu o saptamana pentru ca la o astfel de sedinta trebuie sa participe si ministrul Culturii, iar propunerea a fost votata. Luis Ovidiu Popa le-a spus jurnalistilor ca spera ca astazi sa aiba loc un dialog constructiv, mai ales ca, dupa o discutie pe care a avut-o la sfarsitul saptamanii cu Daniel Breaz, crede ca l-a convins sa nu distruga Muzeul Antipa.”Vineri am avut o discutie cu ministrul Culturii, in care i-am expus punctul nostru de vedere. Dumnealui a parut sa inteleaga si speram ca astazi, aici vom avea pozitii intr-un fel convergente. Mi se pare normal ca Ministerul Culturii sa sustina o institutie din subordine. Mi s-ar parea anormal sa sustina sa se dezmembreze. In istoria muzeului, aceasta este cea mai serioasa criza privind imobilul. A mai existat o problema in 1942, cand s-a dorit demolarea muzeului si construirea in loc a Ministerului de Finante. Pe vremea aceea, sef al Guvernului si ministru al Culturii era Ion Antonescu. Imobilul acesta este cel mai vechi din Piata Victoriei. Este singurul care supravietuieste din acea perioada. Faptul ca nimeni nu are niciun fel de intrebari, ma refer la cei pe care i-am auzit eu, care in general sunt din zona politica pe mine ma uimeste cumva”, a declarat managerul muzeului Antipa, Luis Ovidiu Popa, citat de Mediafax. El mai spune ca ambele muzee, si Antipa si cel al Holocaustului, au nevoie sa se poata extinde in viitor, ceea ce, daca ar fi inghesuite in aceeasi curte, va fi imposibil. Integral: http://www.ziare.com
Rudele bogate salvează politicienii „săraci”. De la mătuşa Tamara, la mamele lui Oprişan sau Cherecheş Cel mai recent caz semnalat de Agenţia Naţională de Integritate, care susţine că primarul din Baia Mare, Cătălin Cherecheş nu poate justifica peste 2,7 milioane de lei compeltează tabloul baronilor care îşi justifică averile prin împrumuturi sau bunuri primite de la rude. Cătălin Cherecheş spune că mama sa i-a donat 1,5 milioane de euro bani care ar fi provenit din vânzarea unui imobil. „Pe parcursul a un an, un an şi ceva, mama mea mi-a acordat împrumuturi până la incidenţa sumei de 1,5 milioane de euro. În 2009, în baza unui contract notarial, respectiv a unui act notarial de donaţie, aceşti bani, 1,5 milioane de euro proveniți dintr-o vânzare a unui imobil, au fost certificați ca fiind donație”, a spus Cătălin Cherecheș. La momentul respectiv, Viorica Cherecheş spunea că i-a dat fiului bani să aibă de cheltuit în campania electorală a PSD. Mama primarului din Baia Mare este Viorica Cherecheş, deputat în Parlamentul României din anul 2016 din partea PNL. De asemenea, aceasta este medic la Spitalul de Boli Infecţioase şi Psihiatrie din Baia Mare. Conform declaraţiei de avere, a câştigat anul trecut 53 000 de euro din indemnizaţia de parlamentar şi salariul de medic, la care se adaugă alţi 50 000 de euro, bani obţinuţi din chirii. În declaraţia de avere se regăseşte şi un împrumut acordat în nume personal, în valoare de 300 000 de euro, însă beneficiarul împrumutului este ascuns….n urmă cu doar câteva luni, un alt lider politic important, preşedintele Consiliului Judeţean Vrancea, Marian Oprişan se folosea tot de mamă pentru a-şi justifica averea. Surprins la volanul unei maşini în valoare de peste 100 000 de euro, Oprişan declara că maşina aparţine mamei sale care îi împrumută autoturismul din când în când….De unde are însă Lucia Gherarde, mama baronului PSD, bani pentru fiul său? Aceeaşi publicaţie îl citează pe Marian Oprişan cu o declaraţie din urmă cu câţiva ani în care susţinea că mama sa are banii primiţi de la el….Cea mai celebră mătuşă din politica românească rămâne însă mătuşa Tamara. Este vorba de Tamara Cernasov, matuşa care i-a lasat moştenire peste un milion de euro lui Adrian Nastase şi soţiei acestuia. Deşi putred de bogată, matuşa Tamara trăia aproape în sărăcie, într-o garsonieră modestă. Cu toate astea, în 1999, la peste 90 de ani, mătuşa cumpăra terenuri în zona rezidenţială Băneasa-Voluntari, arătând o intuiţie mai bună ca un expert imobiliar. Integral: https://www.digi24.ro
15 semne că pentru unii români se apropie o criză economică majoră Crosele de golf au înregistrat scăderi masive de vânzări, de 0,2%; Un bugetar a cerut 10.000 de euro împrumut până la salariu; Diametrul bobului de caviar din restaurantele de lux a pierdut 0,002 mm; Românii zboară spre Maldive cu escală, că e mai ieftin așa decât cu zbor direct; Vânzările de Ferrari au scăzut cu două unităţi și tot mai mulți români preferă să le ia la mâna a doua; Bugetarii care făceau așa-zise cursuri de perfecţionare în Poiană le fac acum la bulgari, în Veliko Tarnovo; Numărul românilor care lasă moneda de 50 de bani în căruciorul de hipermarket a scăzut cu aproape 4%; În magazine nu se mai găsește hârtie igienică cu 8 straturi, poți face rost de ea doar pe comandă; Curierii spun că în ultima lună a crescut alarmant numărul românilor care cer restul la livrarea coletului, cu 8%; În Club Nuba nu se mai dă şampanie pe caiet; Zoltán Teszári, patronul Digi, și-a portat numărul la Telekom, că e mai ieftin abonamentul; Mulţi români au fost văzuţi cu pungi de Mega prin Milano, Londra sau Paris, că nu-şi permit să le cumpere de acolo; Integral: https://www.timesnewroman.ro
27 Raspunsuri la Revista Presei – 3 iulie. “Circ din belșug. Pâine, cu rația! “
mar03/07/2019 at 09:20
”Nu, nu sunt tensiuni, sunt relații absolut instituționale”….oare se vor încăiera; vor zbura pahare și dosare prin aer?
https://www.g4media.ro/lia-savonea-despre-relatia-cu-ministrul-birchall-nu-sunt-tensiuni-sunt-relatii-absolut-institutionale.html
radu203/07/2019 at 12:54
Buna ziua. Descrierea perfecta http://www.ziare.com/stiri/justitie/a-patra-putere-in-stat-pe-persoana-fizica-1567804 Dar si cand o crapa de undeva toata mafia asta din justitie… operatiunea Maini Curate din Italia o sa para doar un usor disconfort
mar03/07/2019 at 09:39
https://www.g4media.ro/surse-a-patra-incercare-esuata-de-numire-a-adinei-florea-la-sefia-sectiei-speciale-sedinta-csm-nu-a-avut-cvorum.html
Cetatean03/07/2019 at 11:23
Mare atentie la CCR, unde se judeca speta Dragnea-Completele de 3.
CCR, in noua componenta, respinge cererile de suspendare ale Cristinei Tarcea. Dorneanu, judecator-raportor (asa face cand e o speta foarte sensibila, pentru a influenta deciziile si pentru a vota, conform legii, primul; in mod normal, presedintele CCR voteaza ultimul).
http://www.ziare.com/stiri/conflict/cazul-completurilor-specializate-sefa-inaltei-curti-cere-ccr-sa-suspende-discutarea-sesizarii-lui-iordache-1567817
Daca i se da castig de cauza lui Dragnea, nu ii va folosi acestuia la nimic, indiferent ce va scrie CCR (si ma astept sa scrie acolo ca pana si sentintele de pe vremea lui Cuza sa fie desfiintate).
Motivul e ca instantele au trimis la CJUE intrebari care au legatura directa cu interventia CCR peste procese definitiv incheiate si, pe durata cat se asteapta decizia CJUE, procesele respective – inclusiv caile extraordinare de atac – sunt suspendate.
Tzepelica03/07/2019 at 11:44
In legatura cu salariile artistilor, nu pot sa inteleg cum un ditamai directorul de Teatru National, Caramitru. a semnat marirea salariilor institutiei fara sa aiba fila de buget alocat.
Pt. ca daca nu ai, inca, buget pe anul in curs, mergi lunar pe 1/12 din bugetul pe anul anterior.
Unde, evident, nu ajungeau banii pt. salariile marite.
Toata stima pt. actorul Caramitru dar, ca manager, nu e scuzabil.
stefan6003/07/2019 at 12:26
Daca se citeste istoria bugetara a grecilor dupa adoptarea euro, e identica cu ce fac astia in RO si acum.
Au marit salarii , pensi pe banda rulanta. Cu scuza sa ajunga la media colegilor din zona euro.
Au scutit de taxe clientela politica. Au inchis ochii la ilegalitati in constructii ( a trebuit sa vina criza sa descopere din avion si la Atena , mii de piscine nedeclarate si legate abuziv la reteaua de apa )
Toti managerii statului semnau ca primarii orice .Fiind siguri ca guvernul central le da banii necesari.
Pina a iesit pe sticla ministrul de finante declarind :
– datele oficiale sint trucate
– ori platim pensi , ori platim dobanda la datoria publica. Ambele e imposibil.
Mai putin ca au taiat salarii bugetare si redus de 5 ori pensile.
In RO absolut nimeni nu vede asemanarea identica cu politica grecilor.
Cu agravantul ca sint categorii intregi de bugetari si/sau pensionati cu venituri ( de la stat) la paritate cu media tarilor cu moneda euro si chiar peste. Si cu impozit pe venit de doar 10% cind castigi ( tot de la stat ) echivalentul a 100.000 euro anual.
Nu se pricepe in ce prapastie financiara intra Romania sub conducerea acestei coalitii timpe cu protagonisti de trimis la Jilava si nu pe ecrane.
A A03/07/2019 at 12:59
https://www.g4media.ro/alianta-2020-usr-plus-anunta-ca-va-pune-pe-agenda-tuturor-negocierilor-care-urmeaza-in-pe-candidatura-lui-kovesi-ca-o-necesitate-atat-pentru-o-reprezentare-a-romaniei-cat-si-a-europei-de-est-la-varfu.html
Ei, daca USR-PLUS reusesc asta atunci vor avea la greu cu ce sa mearga si la prezidentiale si la oricare alegeri viitoare.
Sa vedem cum rationeaza UE, este chiar interesant.
mar03/07/2019 at 13:43
https://www.g4media.ro/video-un-expert-de-la-kiev-explica-de-ce-vrea-ucraina-sa-intre-in-clubul-bucuresti-9-iulian-fota-tarile-membre-nu-au-discutat-despre-asta-romania-si-ucraina-sa-isi-consolideze-relatia-bilaterala.html
Observator03/07/2019 at 15:13
Nu citesc „Cațavencii”, care nu mai are aproape nimic comun cu revista „Academia Cațavencu” de odinioară, dar cineva mi-a semnalat o fotografie și nu rezist, la rândul meu, să nu v-o semnalez și eu! 🙂
https://www.catavencii.ro/wp-content/uploads/2019/07/Catavencii-412-26-03-iulie-2019-mic_1_001.jpg
adix03/07/2019 at 16:34
https://www.hotnews.ro/stiri-esential-23236976-completurile-3-instanta-suprema-nelegal-constituite-decis-ccr-judecatorii-admis-sesizarea-lui-florin-iordache.htm
mar03/07/2019 at 16:52
Din acest moment nu mai avem Curte Constituțională, ci o instituție aservită unui grup infracțional organizat. De fapt nu mai avem justiție dacă ne raportăm la ce se întâmplă la CSM. Sincer vreau și sper că art. 7 să fie cât mai rapid pus în mișcare. Dacă Complet urile de 5 au fost legale, cele de 3 sunt ilegale…ce mai este legal în viziunea GIO?
https://www.g4media.ro/breaking-curtea-constitutionala-a-admis-conflictul-dintre-parlament-si-inalta-curte-privind-completurile-specializate-pe-coruptie-decizia-nu-are-niciun-efect-asupra-dosarului-in-care-a-fost-condamna.html
Tzepelica03/07/2019 at 17:12
Sobolanii dau decizii in propriul interes, avand acum majoritatea asigurata (cu cei doi veniti in ultima vreme la CCR).
Puscariabilii isi freaca mainile.
mar03/07/2019 at 17:37
Da, s-au pus în mișcare!
https://www.hotnews.ro/stiri-esential-23237220-spun-avocatii-lui-dragnea-dupa-decizia-curtii-constitutionale-este-foarte-corect-asa-steptam-motivarea-functie-aceasta-vedem-avem-facut.htm
mar03/07/2019 at 17:44
Primul scăpat este Vâlcov!
https://www.hotnews.ro/stiri-esential-23237301-consecintele-deciziei-ccr-vor-rejudecate-toate-dosarele-solutionate-completurile-3-instanta-suprema-pana-ianuarie-2019-daca-nu-sentinte-definitive.htm
mar03/07/2019 at 17:51
Incredibil…a fost judecător CCR! Vai mama ei de țară, astfel de specimene ne-au adus în epoca de piatră. – ”Fostul judecător al CCR, Petre Lăzăroiu, a făcut o serie de declarații absolut explozive. El susține că Liviu Dragnea a fost condamnat politic, iar foștii săi colegi din CCR nu au dat o decizie din cauza presiunilor. La momentul respectiv, Lăzăroiu făcea parte din plenul Curții Constituționale. El a mai explicat faptul că Liviu Dragnea poate solicita rejudecarea dosarului său.”
https://www.stiripesurse.ro/fostul-judecator-ccr-petre-lazaroiu-trage-cu-tunul-liviu-dragnea-condamnat-politic-ccr-s-a-temut-sa-judece_1364311.html
Poate că este mai bine, așa PSD-ul & ALDE vor ajunge la groapa de gunoi a istoriei.
radu203/07/2019 at 17:58
Buna ziua. https://www.hotnews.ro/stiri-politic-23237263-orban-decizia-ccr-completurile-trei-este-stupefianta-solicit-demisia-judecatorilor-curtii.htm
Sa speram ca se forteaza ruperea pisicii, ori la bal ori la spital (mai degraba la cimitirul istoriei ajungem cu deciziile CCR inca 2 ani)
felixks03/07/2019 at 18:03
o declaratie care spune tot:
” In calitate de presedinte al ICCJ, din pacate, trebuie sa relationez cu persoane din afara sistemului de justitie si din afara ICCJ. Ce am vazut, ce am trait si ce am simtit m-a facut sa-mi fie extrem de dor sa traiesc printre oameni obisnuiti cu foarte mult bun simt, cu foarte multa onestitate si cu mai putina imaginatie. Asta este raspunsul sincer”
mar03/07/2019 at 18:13
Udrea, Bica au scăpat pe termen mediu!
https://www.g4media.ro/consecintele-deciziei-ccr-valcov-familia-cosma-udrea-si-bica-scapa-de-condamnari-pe-termen-mediu-procesele-lor-se-vor-rejudeca-de-la-zero-avocat-e-posibil-sa-intervina-prescriptia.html
stefan6003/07/2019 at 18:54
Stat mafios.
Protectiv cu borfasii (sus pusi in special) si dur cu mujicii care demonstreaza pasnic.
Statul de drept ? O frumoasa baliverna de adormit copii.
Cine poate , sa emigreze.
Nici o speranta cu democratia asta originala unde nulitatile devin doctori plagiatori , generali la apelul bocancilor si judecatori de incredere in baza slugarniciei.
Ce sa tot vina strainii sa apere statul de drept din moment ce romanii fac ceva pe el ?
Observator03/07/2019 at 19:57
Asemănarea dintre Moldova și România nu o constituie doar faptul că au aceeași limbă, ci și faptul că amândouă sunt state captive.
Cetatean03/07/2019 at 20:36
Salut! Sa nu se bucure jegurile, ca vor scapa unii, insa vine in curand peste capul politrucilor de la CCR (repet: politruci. Aia 5 sunt politruci care arunca in aer prestigiul si institutia CCR) o bomba de la CJUE.
Daca cineva crede ca CJUE va accepta ca decizii definitive sa fie rasturnate de o instanta politica ca CCR, se inseala. Se judeca spetele ridicate de instantele romanesti, in procedura de urgenta.
Iar LCK la CEDO e o alta speta unde, sper, CCR va pierde rusinos. Atunci sa vezi consecinte privind caracterul “definitiv si irevocabil, erga omnes”, al deciziilor CCR.
PS Lazaroiu dovedeste ca nu degeaba e un Petre Ceausescu, care nu si-a recunoscut copilul facut cu o chelnerita, decat fortat de instanta. A avut mana “buna” Basescu, a ales un judecator vertical rau.
Cetatean03/07/2019 at 20:42
Si asa cum banuiam, amanarile s-au dat pentru ca minim 3 (dar au fost si 4) judecatori de la CCR au cerut amanarea si au fortat blocarea plenului CCR (care lucreaza cu minim 6 din 9).
Ce spune Lazaroiu arata ca Dorneanu a vrut, dupa 1-2 amanari, sa supuna la vot (stiind ca are inca dinainte de schimbarea componentei CCR minim 5 voturi) insa judecatorii au amenintat ca se ridica si pleaca.
Prima data 3 judecatori au cerut amanarea, apoi au mai convins pe cineva sa solicite amanarea. Or, daca 3 judecatori cer amanarea, Dorneanu este obligat sa o accepte, insa planul de rezerva pentru el era sa forteze un vot in complet de 6 (minimal). Nu s-a putut.
Acum s-a votat si a iesit 5 la 4, insa Dragnea e intre timp bagat la parnaie. Degeaba zice Lazaroiu ca e proces politic si ca poate cere nu stiu ce. Nu poate.
“„Pentru că foarte mulți colegi ai noștri nu au suportat presiunea și au zis că mai bine amânăm pentru plenul următor. Deci în momentul în care trei și după aceea patru judecători nu mai vor să judece, spun că ei nu vor să judece nu se poate judeca în cinci, completul trebuie să fie de șase, iar soluția trebuie să fie de cinci la unu, dacă e complet de șase, ori în completul de cinci nu se poate judeca. Și atunci am spus bine, nici o problemă eu plec nu am nici o problemă să plec, dar voi care o să rămâneți veți avea o problemă pentru că vor vei alții și va trebui să judecați, ori că e albă ori că e neagră, soluția trebuie dată. Și nu s-a vrut atunci, asta este”, a explicat Lăzăroiu”
PS Comentariul meu din 19 aprilie despre amanari e aici si lazaroiu dovedeste ca am avut dreptate. Dorneanu a vrut sa forteze, insa minim 3 judecatori s-au opus, apoi al 4-lea le-a stricat socoteala. Azi stim si cine au fost cei 4 care s-au opus atunci: Stanciu, Minea, Morar, Pivniceru (pentru mine nu e ciudat ca Mona a marsat la manevra cu amanarile). Dorneanu avea si atunci majoritatea, insa tragerea de timp a celor 4 a permis sa se obtina timp pentru ca ICCJ sa il condamne.
http://politeia.org.ro/stiri-revista-presei/revista-presei-19-aprilie/61446/#comment-199529
cedric03/07/2019 at 21:08
Incep mazilirile in PSD, semn ca nici vorba sa se intoarca Dragnea!
https://www.digi24.ro/stiri/actualitate/politica/viorica-dancila-il-schimba-pe-serban-nicolae-robert-negoita-suspendat-6-luni-1155011
felixks03/07/2019 at 21:30
(Comisarul citand Agerpres)
cedric03/07/2019 at 21:47
Stirea este si in ziare.com:
http://www.ziare.com/ana-birchall/ministrul-justitiei/guvernul-a-avizat-publicarea-raportului-greco-chiar-suntem-transparenti-1567944
cedric03/07/2019 at 21:52
Nu stiu daca o fi adevarat dar se pare ca Dancila are sfatuitori care se razbuna pe prietenii lui Dragnea (exceptie limaxul Fifor!)
https://www.aktual24.ro/remaniere-ampla-se-apropie-10-august-surse-dancila-vrea-sa-o-dea-afara-pe-carmen-dan-inainte-de-comemorarea-violentelor/
Intamplator04/07/2019 at 00:37
“Nu știu ce cred alții” dar partea “vestica” a UE a pierdut in fata partii “estice” la nominalizări…Gurile rele spun ca “se vor răzbuna “ prin numirea LCK …bulgarii,cehii și ungurii (polonezii sunt indiferenții/neutri)sunt de a dreptul îngroziți de aceasta perspectiva….Macron a fost lovit in orgoliul sau de “estici” și s ar putea-repet- s ar putea sa accepte numirea LCK …încă nu e decis și e sarcina lui Cioloș sa l convingă /“mutarea” grupulu usr+ de azi va dovedi cât de influent e grupul românesc in noua configurație a parlamentului european/a nu se uita ca grupul alde ( asta nou) e powerbroker in PE…
« Revista Presei – 4 iulie. CCR a decis: politicul e mai presus de Justiție! Iar azi recidivează
Revista Presei – 2 iulie. “Congresul PSD: fotografie de grup cu fesenişti” »

References: CSM 
 CSM 
 CSM 
 articolul 8
 CCR 
 CCR 
 CCR 
 CCR 
 CCR 
 CCR 
 CCR 
 CCR 
 CCR 
 CCR 
 ICCJ 
 CCR